b'\n_START_ARTICLE_\nJonas Masiokas (advokatas)\n_START_SECTION_\nI\xc5\xa1silavinimas\n_START_PARAGRAPH_\n1975 m. Vilniaus universiteto (VU) Teis\xc4\x97s fakultete baig\xc4\x97 teis\xc4\x99, \xc4\xafgijo teisininko kvalifikacij\xc4\x85. Sta\xc5\xbeavosi JAV Villanova teis\xc4\x97s mokykloje, Komercin\xc4\x97s teis\xc4\x97s fakultete (i\xc5\xa1klaus\xc4\x97 teis\xc4\x97s kurs\xc4\x85); \xc5\xbdemutin\xc4\x97s Saksonijos teisingumo ministerijoje (Vokietija), Sarbriukeno universiteto Europos institute (Vokietija). Dalyvavo daugelyje Europos Bendrijos rengt\xc5\xb3 teis\xc4\x97s seminar\xc5\xb3 Vokietijoje ir \xc5\xa0veicarijoje.\n_START_SECTION_\nDalykin\xc4\x97 veikla\n_START_PARAGRAPH_\n1976\xe2\x80\x931986 m. apylink\xc4\x97s prokuroras Vilniuje, dirbo Teis\xc4\x97s instituto vyresnysis mokslinis bendradarbis (1986\xe2\x80\x931988 m.), LR teisingumo ministro patar\xc4\x97jas tarptautin\xc4\x97s teis\xc4\x97s klausimais (1988\xe2\x80\x931992 m.), LR tarptautini\xc5\xb3 ekonomini\xc5\xb3 santyki\xc5\xb3 ministerijos Juridiniam skyriaus ved\xc4\x97jas, Europos integracijos studij\xc5\xb3 centro teis\xc4\x97s patar\xc4\x97jas, 1992 m. d\xc4\x97st\xc4\x97 Europos Bendrijos teis\xc4\x99 bei tarptautin\xc4\x97s prekybos teis\xc4\x97s kurs\xc4\x85 VU Teis\xc4\x97s fakultete._NEWLINE_Nuo 1996 m. advokatas, nuo 1997 m. JAV teis\xc4\x97s firmos \xe2\x80\x9eMcDermott, Will & Emery\xe2\x80\x9c Vilniaus biuro advokatas; iki 2003 m. bir\xc5\xbeelio 30 d. \xe2\x80\x93 advokat\xc5\xb3 kontoros \xe2\x80\x9eJaskut\xc4\x97lis, Stasiulis ir Masiokas" partneris, seni\xc5\xabnas, nuo 2003 m. liepos 1 d. \xe2\x80\x93 advokat\xc5\xb3 kontoros \xe2\x80\x9eBernotas ir Dominas Glimstedt\xe2\x80\x9c partneris._NEWLINE_Veiklos specializacija \xe2\x80\x93 atstovavimas teismuose, alternatyvus gin\xc4\x8d\xc5\xb3 sprendimas, \xc4\xafmoni\xc5\xb3 teis\xc4\x97, bankroto teis\xc4\x97, intelektin\xc4\x97 nuosavyb\xc4\x97, draudimo teis\xc4\x97, konkurencijos teis\xc4\x97. Specializavosi intelektin\xc4\x97s nuosavyb\xc4\x97s, tarptautini\xc5\xb3 komercini\xc5\xb3 sutar\xc4\x8di\xc5\xb3, konkurencijos, \xc4\xafmoni\xc5\xb3 bankroto teis\xc4\x97s ir gin\xc4\x8d\xc5\xb3 sprendimo srityse, taip pat \xc4\xafmoni\xc5\xb3 teis\xc4\x97s, draudimo, telekomunikacij\xc5\xb3 srityse, Europos S\xc4\x85jungos teis\xc4\x97je. Turi didel\xc4\x99 atstovavimo teismin\xc4\x97se bylose, arbitra\xc5\xbeuose patirt\xc4\xaf._NEWLINE_Lietuvos ir Tarptautin\xc4\x97s advokat\xc5\xb3 asociacijos, Lietuvos teisinink\xc5\xb3 draugijos narys; Lietuvos advokat\xc5\xabros narys, Lietuvos advokat\xc5\xabros garb\xc4\x97s teismo narys (iki 2008 m. baland\xc5\xbeio 18 d.)._NEWLINE_Moka vokie\xc4\x8di\xc5\xb3, angl\xc5\xb3, lenk\xc5\xb3 ir rus\xc5\xb3 kalbas.'